CELEX: 32020D0919
Language: el
Date: 2020-06-30 00:00:00
Title: Εκτελεστική απόφαση (ΕΕ) 2020/919 της Επιτροπής της 30ής Ιουνίου 2020 για την τροποποίηση του παραρτήματος της απόφασης 2007/453/ΕΚ όσον αφορά την κατάσταση που επικρατεί στη Σερβία ως προς τη ΣΕΒ [κοινοποιηθείσα υπό τον αριθμό C(2020) 4236] (Κείμενο που παρουσιάζει ενδιαφέρον για τον ΕΟΧ)

2.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 209/19
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/919 ΤΗΣ ΕΠΙΤΡΟΠΗΣ
         της 30ής Ιουνίου 2020
         για την τροποποίηση του παραρτήματος της απόφασης 2007/453/ΕΚ όσον αφορά την κατάσταση που επικρατεί στη Σερβία ως προς τη ΣΕΒ
         
            
               [κοινοποιηθείσα υπό τον αριθμό C(2020) 4236]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 5 παράγραφος 2 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 999/2001 προβλέπει την ταξινόμηση των κρατών μελών ή τρίτων χωρών ή περιοχών τους (στο εξής: χώρες ή περιοχές) ανάλογα με την κατάστασή τους ως προς τη σπογγώδη εγκεφαλοπάθεια των βοοειδών (ΣΕΒ) σε μία από τις τρεις κατηγορίες: αμελητέος κίνδυνος ΣΕΒ, ελεγχόμενος κίνδυνος ΣΕΒ και απροσδιόριστος κίνδυνος ΣΕΒ.
                  
               
                     (2)
                  
                  
                     Το άρθρο 5 παράγραφος 2 του κανονισμού (ΕΚ) αριθ. 999/2001 προβλέπει ότι, εάν ο Παγκόσμιος Οργανισμός για την Υγεία των Ζώων (OIE) έχει κατατάξει μια αιτούσα χώρα σε μία από τις τρεις κατηγορίες ως προς τη ΣΕΒ, μπορεί να αποφασίζεται η επανεξέταση της ταξινόμησης ως προς τη ΣΕΒ σε ενωσιακό επίπεδο. Ο κανονισμός (ΕΚ) αριθ. 999/2001 παραπέμπει στον OIE, καθώς ο εν λόγω οργανισμός διαδραματίζει πρωτεύοντα ρόλο στην ταξινόμηση των χωρών μελών και ζωνών του ΟΙΕ ανάλογα με την κατάταξή τους όσον αφορά τον κίνδυνο εκδήλωσης ΣΕΒ, σύμφωνα με τους κανόνες που θεσπίζονται στον κώδικα υγείας χερσαίων ζώων (2) του ΟΙΕ.
                  
               
                     (3)
                  
                  
                     Στα τμήματα Α, Β ή Γ του παραρτήματος της απόφασης 2007/453/ΕΚ της Επιτροπής (3) καταγράφεται η κατάσταση που επικρατεί στις χώρες ή τις περιοχές ως προς τη ΣΕΒ με βάση τον κίνδυνο εκδήλωσης ΣΕΒ σ’ αυτές. Οι χώρες και οι περιοχές που παρατίθενται στο τμήμα Α του εν λόγω παραρτήματος θεωρούνται αμελητέου κινδύνου εκδήλωσης ΣΕΒ, εκείνες στο τμήμα Β ελεγχόμενου κινδύνου, ενώ το τμήμα Γ του παραρτήματος ορίζει ότι χώρες ή περιοχές που δεν παρατίθενται στα τμήματα Α ή Β θεωρούνται απροσδιόριστου κίνδυνου εκδήλωσης ΣΕΒ.
                  
               
                     (4)
                  
                  
                     Η Σερβία υπάγεται επί του παρόντος στο τμήμα Γ του παραρτήματος της απόφασης 2007/453/ΕΚ ως χώρα με απροσδιόριστο κίνδυνο εκδήλωσης ΣΕΒ.
                  
               
                     (5)
                  
                  
                     Στις 28 Μαΐου 2019 η παγκόσμια συνέλευση των αντιπροσώπων του OIE εξέδωσε το ψήφισμα αριθ. 19 για την αναγνώριση της κατάστασης κινδύνου σπογγώδους εγκεφαλοπάθειας των βοοειδών στα μέλη (4), με σκοπό να τεθεί σε ισχύ στις 31 Μαΐου 2019. Το ψήφισμα χαρακτήρισε τη Σερβία «εξαιρουμένου του Κοσσυφοπεδίου, το οποίο βρίσκεται υπό τη διοίκηση των Ηνωμένων Εθνών» χώρα ή περιοχή με αμελητέο κίνδυνο εκδήλωσης ΣΕΒ, σύμφωνα με τον κώδικα υγείας χερσαίων ζώων του OIE. Κατόπιν επανεξέτασης της κατάστασης σε ενωσιακό επίπεδο, η οποία απορρέει από το ψήφισμα του ΟΙΕ, η Επιτροπή έκρινε ότι η νέα κατάσταση που επικρατεί ως προς τη ΣΕΒ στην εν λόγω τρίτη χώρα σύμφωνα με τον ΟΙΕ θα πρέπει να αποτυπώνεται στο παράρτημα της απόφασης 2007/453/ΕΚ.
                  
               
                     (6)
                  
                  
                     Επομένως, ο κατάλογος με τις χώρες ή τις περιοχές στο παράρτημα της απόφασης 2007/453/ΕΚ θα πρέπει να τροποποιηθεί ώστε η Σερβία, όπως αναφέρεται στο άρθρο 135 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (5), να παρατίθεται στο τμήμα Α του εν λόγω παραρτήματος, στις χώρες ή περιοχές με αμελητέο κίνδυνο εκδήλωσης ΣΕΒ.
                  
               
                     (7)
                  
                  
                     Συνεπώς, το παράρτημα της απόφασης 2007/453/ΕΚ θα πρέπει να τροποποιηθεί αναλόγως.
                  
               
                     (8)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο τμήμα Α του παραρτήματος της απόφασης 2007/453/ΕΚ, ο κατάλογος υπό τον τίτλο «Τρίτες χώρες» τροποποιείται ως εξής:
            
                        1)
                     
                     
                        προστίθεται η ακόλουθη εγγραφή μετά την εγγραφή για το Περού και πριν από την εγγραφή για τη Σινγκαπούρη·
                        
                                    «—
                                 
                                 
                                    Σερβία (*)»
                                 
                              
                  
                        2)
                     
                     
                        στο τέλος του καταλόγου αυτού προστίθεται η ακόλουθη σημείωση:
                        
                                    «(*)
                                 
                                 
                                    σύμφωνα με το άρθρο 135 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (ΕΕ L 278 της 18.10.2013, σ. 16).»·
                                 
                              
                  
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 30 Ιουνίου 2020.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 147 της 31.5.2001, σ. 1.
         
            (2)  http://www.oie.int/international-standard-setting/terrestrial-code/access-online/
         
            (3)  Απόφαση της Επιτροπής 2007/453/ΕΚ, της 29ης Ιουνίου 2007, για τον καθορισμό της κατάστασης που επικρατεί στα κράτη μέλη ή σε τρίτες χώρες ή στις περιοχές τους ως προς τη ΣΕΒ με βάση τον κίνδυνο εκδήλωσης ΣΕΒ (ΕΕ L 172 της 30.6.2007, σ. 84).
         
            (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2019/A_R19_BSE_risk.pdf
         
            (5)  ΕΕ L 278 της 18.10.2013, σ. 16.